CELEX: 32007D0747
Language: el
Date: 2007-11-19 00:00:00
Title: 2007/747/ΕΚ: Απόφαση της Επιτροπής, της 19ης Νοεμβρίου 2007 , περί αναγνωρίσεως των διαδικασιών πιστοποίησης σύμφωνα με το άρθρο 9 του κανονισμού (ΕΚ) αριθ. 761/2001 του Ευρωπαϊκού Κοινοβουλίου και του Συμβουλίου για την εκούσια συμμετοχή οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) και περί καταργήσεως της απόφασης 97/264/ΕΚ [κοινοποιηθείσα υπό τον αριθμό Ε(2007) 5291] (Κείμενο που παρουσιάζει ενδιαφέρον για τον ΕΟΧ)

21.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 303/37
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 19ης Νοεμβρίου 2007
   περί αναγνωρίσεως των διαδικασιών πιστοποίησης σύμφωνα με το άρθρο 9 του κανονισμού (ΕΚ) αριθ. 761/2001 του Ευρωπαϊκού Κοινοβουλίου και του Συμβουλίου για την εκούσια συμμετοχή οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) και περί καταργήσεως της απόφασης 97/264/ΕΚ
   [κοινοποιηθείσα υπό τον αριθμό Ε(2007) 5291]
   (Κείμενο που παρουσιάζει ενδιαφέρον για τον ΕΟΧ)
   (2007/747/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 761/2001 του Ευρωπαϊκού Κοινοβουλίου και του Συμβουλίου, της 19ης Μαρτίου 2001, για την εκούσια συμμετοχή οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) (1), και ιδίως το άρθρο 9,
   Εκτιμώντας τα ακόλουθα:
   
               (1)
            
            
               Η Επιτροπή έχει προσδιορίσει αναθεωρημένα διεθνή πρότυπα και ευρωπαϊκές απαιτήσεις διαπίστευσης για τους φορείς πιστοποίησης που πληρούν τις απαιτήσεις του άρθρου 9 του κανονισμού (ΕΚ) αριθ. 761/2001, και κατά συνέπεια πρέπει να αναγνωριστούν από την Επιτροπή.
            
         
               (2)
            
            
               Δεν χρησιμοποιούνται πλέον τα πρότυπα και οι απαιτήσεις διαπίστευσης που αναγνωρίστηκαν με την απόφαση 97/264/ΕΚ της Επιτροπής, της 16ης Απριλίου 1997, για την αναγνώριση των διαδικασιών πιστοποίησης σύμφωνα με το άρθρο 12 του κανονισμού (ΕΟΚ) αριθ. 1836/93 του Συμβουλίου, της 29ης Ιουνίου 1993, για την εκούσια συμμετοχή επιχειρήσεων του βιομηχανικού τομέα σε κοινοτικό σύστημα οικολογικής διαχείρισης και οικολογικού ελέγχου (2), και κατά συνέπεια πρέπει να καταργηθεί η απόφαση 97/264/ΕΚ.
            
         
               (3)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συνεστήθη δυνάμει του άρθρου 14 του κανονισμού (ΕΚ) αριθ. 761/2001,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τους σκοπούς του άρθρου 9 του κανονισμού (ΕΚ) αριθ. 761/2001, η Επιτροπή αναγνωρίζει τα ακόλουθα πρότυπα και απαιτήσεις διαπίστευσης για τους φορείς πιστοποίησης:
   
               1.
            
            
               στη νομοθεσία της Αυστρίας: το κείμενο του νόμου για την περιβαλλοντική διαχείριση (UMG BGBl.I Nr.96/2001) που εφαρμόζεται στους οργανισμούς περιβαλλοντικής επιθεώρησης και στους ιδιώτες επιθεωρητές περιβάλλοντος·
            
         
               2.
            
            
               στη νομοθεσία της Γερμανίας: κατευθυντήριες γραμμές για τη διαπίστευση φορέων πιστοποίησης συστημάτων περιβαλλοντικής διαχείρισης (EMS) και για τις διαδικασίες πιστοποίησης EMS — που εκδόθηκαν τον Σεπτέμβριο του 1996 από το Ομοσπονδιακό Υπουργείο Περιβάλλοντος, Διαφύλαξης της Φύσης και Πυρηνικής Ασφάλειας και το Ομοσπονδιακό Υπουργείο Εθνικής Οικονομίας και εγκρίθηκαν από την επιτροπή περιβαλλοντικής επιθεώρησης σύμφωνα με το άρθρο 21 του γερμανικού νόμου για την οικολογική διαχείριση και τον οικολογικό έλεγχο (Umweltauditgesetz)·
            
         
               3.
            
            
               απαιτήσεις, βασιζόμενες στις σχετικές κατευθυντήριες γραμμές που εγκρίθηκαν και δημοσιοποιήθηκαν από την Ευρωπαϊκή Συνεργασία για τη Διαπίστευση (EA), για να διαπιστεύονται φορείς πιστοποίησης βάσει του διεθνούς προτύπου ISO 14001:2004 σύμφωνα με ένα από τα ακόλουθα διεθνή πρότυπα:
               
                           α)
                        
                        
                           ISO/IEC 17021:2006 (Αξιολόγηση της συμμόρφωσης — Απαιτήσεις για τους φορείς που ελέγχουν και πιστοποιούν συστήματα διαχείρισης)·
                        
                     
                           β)
                        
                        
                           ISO/IEC Guide 66:1999 (Γενικές απαιτήσεις για φορείς που αξιολογούν και πιστοποιούν/καταχωρίζουν συστήματα περιβαλλοντικής διαχείρισης EMS) μέχρι τις 15 Σεπτεμβρίου 2008.
                        
                     
         Άρθρο 2
   Καταργείται η απόφαση 97/264/ΕΚ.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 19 Νοεμβρίου 2007.
      
         
            Για την Επιτροπή
         
         Σταύρος ΔΗΜΆΣ
         
         
            Μέλος της Επιτροπής
         
      
   
   
      (1)  ΕΕ L 114 της 24.4.2001, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1791/2006 του Συμβουλίου (ΕΕ L 363 της 20.12.2006, σ. 1).
   
      (2)  ΕΕ L 104 της 22.4.1997, σ. 35.